L 121/18 Euroopan unionin virallinen lehti 8.5.2012 ASETUKSET KOMISSION TÄYTÄNTÖÖNPANOASETUS (EU) N:o 390/2012, annettu 7 päivänä toukokuuta 2012, eläinten terveysvaatimuksista tuotaessa tiettyjä lintuja yhteisöön sekä lintujen tuontiin liittyvistä karanteenivaatimuksista annetun asetuksen (EY) N:o 318/2007 muuttamisesta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopi- muksen, ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön si- säisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jak- sossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (') ja erityisesti sen 17 artiklan 3 kohdan a alakohdan, sekä katsoo seuraavaa: (1) — Komission asetuksessa (EY) N:o 318/2007 (?) säädetään eläinten terveysvaatimuksista tuotaessa tiettyjä lintuja unioniin; yksi niistä on se, että kyseisiä lintuja saa tuoda unioniin ainoastaan, jos ne ovat peräisin sen liitteessä I tarkoitetuista kolmansista maista tai niiden osista. (2) — Filippiinit on pyytänyt komissiota antamaan luvan van- keudessa kasvatettujen lintujen tuontiin unioniin osasta sen aluetta asetuksen (EY) N:o 318/2007 nojalla. Komis- sion asiantuntijat tekivät Filippiineille tarkastusmatkan, jonka tarkoituksena oli arvioida, täyttääkö kyseinen maa edellytetyt tällaisia lintuja koskevat eläinten terveysvaa- timukset ja tarkastuksia koskevat vaatimukset. (3) — Filippiinit esitti asianmukaiset takeet asetuksessa (EY) N:o 318/2007 säädettyjen unionin sääntöjen noudattamises- ta, mikä on edellytyksenä vankeudessa kasvatettujen lin- tujen tuonnille unioniin osasta sen aluetta, nimittäin Ma- nilan pääkaupunkialueelta. Kyseinen Filippiinien alueen osa olisi sen vuoksi sisällytettävä asetuksen (EY) N:o 318/2007 liitteessä I olevaan luetteloon. (4) — Sen vuoksi asetusta (EY) N:o 318/2007 olisi muutettava. (5) — Tässä asetuksessa säädetyt toimenpiteet ovat elintarvike- ketjua ja eläinten terveyttä käsittelevän pysyvän komitean lausunnon mukaiset, ON HYVÄKSYNYT TÄMÄN ASETUKSEN: 1 artikla Lisätään asetuksen (EY) N:o 318/2007 liitteeseen I seuraava kohta: ”3. Filippiinit: Manilan pääkaupunkialue.” 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 7 päivänä toukokuuta 2012. (') EYVL L 268, 14.9.1992, s. 54. (?) EUVL L 84, 24.3.2007, s. 7. Komission puolesta Jos& Manuel BARROSO Puheenjohtaja